Uznesenie Krajského súdu Bratislava sp. zn. 3Cob/219/2014 z 19. 2. 2015
Uznesenie Krajského súdu Bratislava z 19. februára 2015, sp. zn. 3Cob/219/2014, ECLI:SK:KSBA:2015:1103899180.1
Súd: Krajský súd Bratislava
Spisová značka: 3Cob/219/2014
ECLI: ECLI:SK:KSBA:2015:1103899180.1
Dátum vydania: 19. 2. 2015
Forma: Uznesenie
Oblasť práva: Obchodné právo
Text rozhodnutia
Súd: Krajský súd Bratislava Spisová značka: 3Cob/219/2014 Identifikačné číslo súdneho spisu: 1103899180 Dátum vydania rozhodnutia: 20. 02. 2015 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2015:1103899180.1 Uznesenie Krajský súd v Bratislave, v právnej veci navrhovateľa ALLMOND LLC, 828 Lane Allen Road, Suite 219, Lexington, Kentucky, USA č. 0579376 práv. zast. advokátom, JUDr. Zoroslavom Kollárom, Vajnorská 8/ A, Bratislava, proti odporcovi KOOPERATÍVA poisťovňa, a.s., Viena Insurance Group, Štefanovičova 4, Bratislava, IČO: 00 585 441, o zaplatenie 1.181.500,01 EUR a o odvolaní odporcu proti medzitýmnemu rozsudku Okresného súdu Bratislava I v Bratislave, č. k. 30Cb/352/2003-630 zo dňa 28.4.2014 jednohlasne, takto r o z h o d o l : Odvolací súd späťvzatie návrhu pripúšťa, rozsudok Okresného súdu Bratislava I v Bratislave, č. k. 30Cb/352/2003-630 zo dňa 28.4.2014, zrušuje a konanie zastavuje. Žiadnemu z účastníkov náhradu trov konania nepriznáva. o d ô v o d n e n i e : Napadnutým medzitýmnym rozsudkom súd prvého stupňa rozhodol tak, že určil, že základ žalobného nároku je opodstatnený. Proti medzitýmnemu rozsudku súdu prvého stupňa podal v zákonom stanovenej lehote odvolanie odporca s poukazom na ust. § 205 ods. 2 písm. c),d) a f) O.s.p. a navrhol napadnutý rozsudok zrušiť a vrátiť súdu prvého stupňa na ďalšie konanie. K odvolaniu odporcu sa vyjadril navrhovateľ podaním zo dňa 14.7.2014, ktorý navrhol napadnutý rozsudok potvrdiť ako vecne správny a zaviazať odporcu na náhradu trov odvolacieho konania. Spoločným podaním zo dňa 31.12.2014 navrhovateľ zobral svoj návrh v celom rozsahu späť a účastníci konania žiadali konanie zastaviť. O náhrade trov konania žiadali rozhodnúť tak, že žiaden z účastníkov nemá právo na ich náhradu. Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vzhľadom na skutočnosť, že návrh na začatie konania bol vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, rozhodol odvolací súd podľa § 208 O.s.p. o pripustení späťvzatia návrhu, napadnutý medzitýmny rozsudok súdu prvého stupňa zrušil a konanie zastavil pretože spoločným návrhom navrhovateľ vzal späť ním podané odvolanie, a odporca so späťvzatím návrhu súhlasil. O náhrade trov konania bolo rozhodnuté podľa § 224 ods. 1/ O.s.p. v spojení s § 146 ods. 1 písm. c/ O.s.p., tak, že odvolací súd nepriznal žiadnemu z účastníkov ich náhradu pretože náhradu trov konania priznať nežiadali. Poučenie: Proti tomuto uzneseniu odvolanie nie je prípustné.

